তুরস্কের জাতীয় প্রতিরক্ষা মন্ত্রণালয়ের অধীনস্ত একটি প্রতিষ্ঠান হিসেবে ১৯৩৩ সালের ২০ মে টার্কিশ এয়ারলাইন্স প্রতিষ্ঠিত হয়। মাত্র ৫ টি ছোট আকৃতির বিমান নিয়ে তাদের যাত্রা শুরু হয়। এর মধ্যে দুইটি পাঁচ আসন বিশিষ্ট, দুইটি চার আসনবিশিষ্ট এবং একটি দশ আসনবিশিষ্ট বিমান ছিল। প্রাথমিক ভাবে টার্কিশ এয়ারলাইন্স একটি ডোমেস্টিক এয়ারলাইন্স হিসেবে প্রতিষ্ঠিত হয়। এর পর ১৯৪৭ সালে আঙ্কারা – এথেন্স ফ্লাইট চালুর মাধ্যমে আন্তর্জাতিক অঙ্গনে পা রাখে টার্কিশ এয়ারলাইন্স। এরপর তারা সাইপ্রাস, লেবানন এবং মিশরেও ফ্লাইট পরিচালনা শুরু করে।